ระเบียบเทศบาลตำบลแม่สายระเบียบเทศบาลตำบลแม่สายว่าด้วยการปฏิบัติงานของพนักงานเจ้าหน้าที่ตามกฎหมายว่าด้วยการรักษาความสะอาดและความเป็นระเบียบเรียบร้อยของบ้านเมืองพ.ศ.๒๕๕๑ อาศัยอำนาจตามความในมาตรา ๔๘ เตรสแห่งพระราชบัญญัติเทศบาล พ.ศ. ๒๔๙๖ ที่แก้ไขเพิ่มเติมโดยพระราชบัญญัติเทศบาล(ฉบับที่ ๑๒) พ.ศ. ๒๕๔๖ ประกอบกับมาตรา ๔๔ และมาตรา ๔๕แห่งพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ.๒๕๓๕เทศบาลตำบลแม่สายจึงวางระเบียบว่าด้วยการปฏิบัติงานของพนักงานเจ้าหน้าที่ตามกฎหมายว่าด้วยการรักษาความสะอาดและความเป็นระเบียบเรียบร้อยของบ้านเมืองดังต่อไปนี้ข้อ ๑ ระเบียบนี้เรียกว่า ระเบียบเทศบาลตำบลแม่สายว่าด้วยการปฏิบัติงานของพนักงานเจ้าหน้าที่ตามกฎหมายว่าด้วยการรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๕๑ข้อ ๒[๑]ระเบียบนี้ให้ใช้บังคับในเขตเทศบาลตำบลแม่สายตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓บรรดาระเบียบ ข้อบังคับ คำสั่งหรือประกาศอื่นในส่วนที่ได้กำหนดไว้แล้วซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้เจ้าพนักงานท้องถิ่น หมายความถึงนายกเทศมนตรีตำบลแม่สายพนักงานเจ้าหน้าที่ หมายความถึง(๑) ปลัดเทศบาล(๒) รองปลัดเทศบาล(๓) หัวหน้าสำนักปลัดเทศบาล(๔) หัวหน้าฝ่ายปกครอง(๕) หัวหน้าฝ่ายอำนวยการ(๖) หัวหน้างานรักษาความสงบเรียบร้อยและความมั่นคง(๗) หัวหน้างานนิติการ(๘) นายช่างเขต(๙) เจ้าพนักงานสาธารณสุข(๑๐) พนักงานเทศบาล ลูกจ้างประจำ และพนักงานจ้างที่ดำรงตำแหน่ง พนักงานเทศกิจหรือ เจ้าหน้าที่เทศกิจสังกัดงานรักษาความสงบเรียบร้อยและความมั่นคง สำนักปลัดเทศบาลข้อ ๕ ให้นายกเทศมนตรีตำบลแม่สายรักษาการตามระเบียบนี้และเพื่อประโยชน์ในการปฏิบัติตามระเบียบให้นายกเทศมนตรีมีอำนาจออกประกาศหรือคำสั่งและให้มีอำนาจวินิจฉัยสั่งการตามที่เห็นสมควรหมวด๑อำนาจหน้าที่ของเจ้าพนักงานท้องถิ่นและพนักงานเจ้าหน้าที่ ข้อ ๖ นอกจากอำนาจหน้าที่ที่ได้บัญญัติไว้ตามพระราชบัญญัติรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๓๕ ให้เจ้าพนักงานท้องถิ่นหรือพนักงานเจ้าหน้าที่มีอำนาจหน้าที่ดังต่อไปนี้(๑)โฆษณาให้ประชาชนได้ทราบถึงหน้าที่ที่จะต้องปฏิบัติตามพระราชบัญญัติรักษาความสะอาดและความเป็นระเบียบเรียบร้อยของบ้านเมืองพ.ศ ๒๕๓๕(๒) สอดส่องและกวดขันไม่ให้มีการฝ่าฝืนพระราชบัญญัติรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๓๕ โดยเคร่งครัด(๓)ตักเตือนผู้กระทำผิดหรือสั่งให้ผู้กระทำผิดแก้ไข หรือขจัดความสกปรกหรือความไม่เป็นระเบียบ หรือความไม่เรียบร้อยให้หมดไป(๔) จับกุมผู้กระทำผิดซึ่งไม่เชื่อฟังคำตักเตือนและดำเนินคดีตามกฎหมายข้อ ๗ เมื่อมีความผิดตามพระราชบัญญัตินี้เกิดขึ้นในเขตเทศบาลตำบลแม่สายและพนักงานเจ้าหน้าที่ไม่อาจทราบตัวผู้กระทำผิดให้พนักงานเจ้าหน้าที่ทุกคนร่วมกันขจัดหรือแก้ไขไม่ให้สิ่งที่ผิดกฎหมายปรากฏอยู่ในที่สาธารณะหรือสถานสาธารณะอีกต่อไปข้อ ๘ ภายใต้มาตรา ๑๐ วรรคสองแห่งพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ.๒๕๓๕ การขออนุญาต การอนุญาตการกำหนดอัตราค่าธรรมเนียมและการงดเว้นค่าธรรมเนียมในการขออนุญาตเพื่อกระทำการโฆษณาด้วยการปิด ทิ้ง หรือโปรยแผ่นประกาศหรือใบปลิวในที่สาธารณะให้เป็นไปตามหลักเกณฑ์ที่กำหนดในกฎกระทรวงโดยการขออนุญาตให้ยื่นคำร้องก่อนกระทำการโฆษณาไม่น้อยกว่า ๗ วัน เมื่อได้รับการอนุญาตจากเจ้าพนักงานท้องถิ่นจะต้องกระทำการโฆษณาให้เป็นไปตามแผนผังแสดงเขตที่ได้รับอนุญาตข้อ ๙ การอนุญาตตามข้อ ๘ อายุของใบอนุญาตให้เป็นไปตามหลักเกณฑ์ดังนี้(๑) การโฆษณาที่เป็นการค้า ครั้งละ ๖๐ วัน ต่อหนึ่งใบอนุญาต(๒) การโฆษณาที่ไม่เป็นการค้า ครั้งละ ๓๐ วัน ต่อหนึ่งต่อใบอนุญาตข้อ ๑๐ ภายใต้มาตรา ๓๙แห่งพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ.๒๕๓๕ ผู้ใดประสงค์จะขอใช้ที่สาธารณะเป็นการชั่วคราว ในการติดตั้ง ตากวางหรือแขวนสิ่งใดๆให้ยื่นคำร้องตามแบบที่เจ้าพนักงานท้องถิ่นหรือพนักงานเจ้าหน้าที่กำหนดพร้อมแนบแผนผังของที่สาธารณะที่ต้องการขออนุญาตก่อนการเข้าใช้ที่สาธารณะไม่น้อยกว่า ๗ วัน การจะอนุญาตหรือไม่ให้เป็นอำนาจของเจ้าพนักงานท้องถิ่นข้อ ๑๑ ให้เจ้าพนักงานท้องถิ่นหาอุปกรณ์และอำนวยความสะดวกให้แก่พนักงานเจ้าหน้าที่ในการปฏิบัติการข้อ ๑๒ ในการปฏิบัติหน้าที่ให้เจ้าพนักงานท้องถิ่นและพนักงานเจ้าหน้าที่แสดงบัตรประจำตัวเมื่อบุคคลที่เกี่ยวข้องร้องขอบัตรประจำตัวเจ้าพนักงานท้องถิ่นและพนักงานเจ้าหน้าที่ ให้เป็นไปตามแบบที่รัฐมนตรีว่าการกระทรวงมหาดไทยกำหนดหมวด๒การดำเนินคดีกับผู้กระทำผิด ข้อ ๑๓ ในกรณีที่เจ้าพนักงานท้องถิ่นหรือพนักงานเจ้าหน้าที่พบเห็นหรือได้รับแจ้งว่ามีผู้กระทำการฝ่าฝืนตามพระราชบัญญัติรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๓๕ นี้ให้เจ้าพนักงานท้องถิ่นหรือพนักงานเจ้าหน้าที่ว่ากล่าวตักเตือนหรือสั่งให้ผู้กระทำผิดแก้ไขหรือขจัดความสกปรก หรือความไม่เป็นระเบียบ หรือความไม่เรียบร้อยให้หมดไปโดยมีหนังสือ หรือบันทึกแจ้งให้ผู้กระทำผิดจัดการ ลบ ล้าง กวาด เก็บ ตกแต่งปรับปรุงสิ่งที่เป็นความผิดมิให้ปรากฏอีกต่อไปในระยะเวลา ดังต่อไปนี้(๑) ผู้ใดฝ่าฝืนหรือไม่ปฏิบัติตามมาตรา ๙ มาตรา ๑๒มาตรา ๑๓ มาตรา ๑๔ มาตรา ๑๕ มาตรา ๑๗ (๒) มาตรา ๒๐ มาตรา ๒๑ มาตรา ๒๒ มาตรา ๒๗มาตรา ๒๘ มาตรา ๒๙ มาตรา ๓๑ มาตรา ๓๒ (๑) มาตรา ๓๓ มาตรา ๓๔ มาตรา ๓๕ มาตรา ๓๖มาตรา ๓๗ มาตรา ๓๘ และมาตรา ๔๗ให้ผู้ฝ่าฝืนดำเนินการแก้ไขให้เสร็จเรียบร้อยโดยทันที(๒) ผู้ใดฝ่าฝืนหรือไม่ปฏิบัติตามมาตรา ๖ มาตรา ๘มาตรา ๑๐ มาตรา ๑๑ มาตรา ๒๓ มาตรา ๒๖ มาตรา ๓๐ มาตรา ๓๒ (๒) มาตรา ๔๐ และมาตรา ๔๑ให้ผู้ฝ่าฝืนดำเนินการแก้ไขให้เสร็จเรียบร้อยภายในกำหนด ๓ วัน(๓) ผู้ใดฝ่าฝืนหรือไม่ปฏิบัติตามมาตรา ๑๖ มาตรา๑๗ (๑) มาตรา ๑๘ มาตรา ๑๙ และมาตรา ๓๙ให้ผู้ฝ่าฝืนดำเนินการแก้ไขให้เสร็จเรียบร้อยภายในกำหนด ๑๕ วัน(๔) ผู้ใดฝ่าฝืนหรือไม่ปฏิบัติตามมาตรา ๒๔ และมาตรา๒๕ ให้ผู้ฝ่าฝืนดำเนินการแก้ไขให้เสร็จเรียบร้อยภายในกำหนด ๓๐ วัน(๕) ระยะเวลาตาม (๔)อาจขอขยายระยะเวลาดำเนินการได้ตามแต่เจ้าพนักงานท้องถิ่นหรือพนักงานเจ้าหน้าที่เห็นควร ทั้งนี้ ระยะเวลาที่ขอขยายต้องไม่เกิน๒ ครั้งๆ ละไม่เกิน ๓๐ วัน หนังสือหรือบันทึกว่ากล่าวตักเตือนให้ใช้ตามแบบที่กำหนดท้ายระเบียบนี้ข้อ ๑๔ การว่ากล่าวตักเตือนหรือสั่งให้แก้ไขตามข้อ ๑๓ ถ้าผู้กระทำผิดยินยอมปฏิบัติตาม ให้คดีเป็นอันเลิกกันถ้าผู้กระทำผิดไม่ปฏิบัติตามให้เจ้าพนักงานท้องถิ่นหรือพนักงานเจ้าหน้าที่ที่ได้รับมอบหมายมีอำนาจจัดทำหรือมอบหมายให้ผู้อื่นจัดทำให้เกิดความสะอาดและความเป็นระเบียบเรียบร้อยข้อ ๑๕ ค่าใช้จ่ายในการจัดทำความสะอาดตามข้อ ๑๔ให้ผู้กระทำผิดชดใช้เท่าที่ได้ใช้จ่ายไปจริงให้แก่เจ้าพนักงานท้องถิ่นแต่การชดใช้ค่าใช้จ่ายไม่อาจลบล้างการกระทำผิดหรือระงับการดำเนินคดีแก่ผู้กระทำผิดค่าชดใช้ดังกล่าวให้ตกเป็นรายได้ของท้องถิ่นข้อ ๑๖ ในกรณีผู้กระทำผิดซึ่งไม่เชื่อฟังคำตักเตือนหรือไม่ยอมแก้ไข หรือไม่ขจัดความสกปรกความไม่เป็นระเบียบไม่เรียบร้อยให้หมดไปภายในระยะเวลาที่กำหนดหรือภายในระยะเวลาที่ขอขยาย ให้เจ้าพนักงานท้องถิ่นหรือพนักงานเจ้าหน้าที่ดำเนินการจับกุมผู้กระทำผิดพร้อมด้วยพาหนะเครื่องมือหรือสิ่งของ หรือหลักฐานที่ใช้ในการกระทำความผิดมาดำเนินคดีตามพระราชบัญญัติรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๓๕ นี้ ทันทีข้อ ๑๗ การจับกุมผู้กระทำความผิดตามข้อ ๑๖ให้เจ้าพนักงานท้องถิ่นหรือพนักงานเจ้าหน้าที่ปฏิบัติให้เป็นไปตาม กฎหมาย กฎและระเบียบที่เกี่ยวข้องข้อ ๑๘ อำนาจการเปรียบเทียบปรับการเปรียบเทียบปรับ และการสอบสวนคดีผู้กระทำความผิดตามข้อ ๑๖ ให้เจ้าพนักงานท้องถิ่นหรือพนักงานเจ้าหน้าที่ที่ได้รับมอบหมายปฏิบัติให้เป็นไปตามกฎหมายกฎ และระเบียบที่เกี่ยวข้อง ทั้งนี้โดยคำนึงถึงพฤติการณ์แห่งการกระทำผิดความหนักเบาแห่งข้อหาและฐานะของผู้ต้องหาเป็นสำคัญข้อ ๑๙ ภายใต้มาตรา ๔๘แห่งพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ.๒๕๓๕ นี้ เจ้าพนักงานท้องถิ่นอาจแต่งตั้งผู้ดำรงตำแหน่งต่อไปนี้เป็นผู้มีอำนาจเปรียบเทียบปรับ(๑) ปลัดเทศบาล(๒) รองปลัดเทศบาล(๓) หัวหน้าสำนักปลัดเทศบาล(๔) หัวหน้าฝ่ายปกครอง(๕) หัวหน้าฝ่ายอำนวยการ(๖) หัวหน้างานรักษาความสงบเรียบร้อยและความมั่นคง(๗) หัวหน้างานนิติการข้อ ๒๐ สถานที่ทำการเปรียบเทียบปรับให้ใช้สำนักงานเทศบาลตำบลแม่สาย เว้นแต่มีเหตุจำเป็นจะทำการเปรียบเทียบ ณที่ใดภายในเขตเทศบาลตำบลแม่สายนั้นก็ได้โดยให้บันทึกเหตุจำเป็นไว้ในบันทึกการเปรียบเทียบข้อ ๒๑ ภายใต้ข้อ ๑๘ และข้อ ๑๙เมื่อผู้ต้องหายินยอมให้เปรียบเทียบปรับตามที่เปรียบเทียบภายในสิบห้าวันแล้วให้ถือว่าคดีเลิกกันตามประมวลกฎหมายวิธีพิจารณาความอาญาข้อ ๒๒ เมื่อผู้ต้องหาได้ชำระค่าปรับตามที่เจ้าพนักงานท้องถิ่นหรือผู้ซึ่งเจ้าพนักงานท้องถิ่นแต่งตั้งแล้ว ให้ดำเนินการออกใบเสร็จโดยให้เจ้าพนักงานท้องถิ่นหรือพนักงานเจ้าหน้าที่และผู้รับเงินเป็นผู้ลงลายมือชื่อในใบเสร็จรับเงินนั้นข้อ ๒๓ สำหรับเงินค่าปรับตามมาตรา ๔๘ วรรคสามแห่งพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ.๒๕๓๕ ให้ปฏิบัติตามระเบียบกระทรวงมหาดไทยว่าด้วยการรับเงิน การเบิกจ่ายเงินการฝากเงิน การเก็บรักษาเงิน และการนำส่งเงินในหน้าที่ของเทศบาลโดยค่าปรับที่ได้จากการเปรียบเทียบให้เบิกจ่ายแบ่งแก่ผู้แจ้งตามมาตรา ๕๑ กึ่งหนึ่งและพนักงานเจ้าหน้าที่ เจ้าพนักงานจราจร หรือตำรวจที่ปฏิบัติหน้าที่ควบคุมการจราจรผู้จับกุมอีกกึ่งหนึ่งถ้าไม่มีผู้แจ้งความค่าเปรียบเทียบปรับส่วนที่เหลือให้ตกเป็นรายได้ของท้องถิ่นหมวด๓การดำเนินคดีต่อไป ข้อ ๒๔ ถ้าผู้ต้องหาไม่ยอมให้เปรียบเทียบปรับหรือเมื่อยินยอมแล้วไม่ชำระค่าปรับให้เจ้าพนักงานท้องถิ่นหรือผู้ซึ่งเจ้าพนักงานท้องถิ่นแต่งตั้งดำเนินการร้องทุกข์กล่าวโทษต่อพนักงานสอบสวน เพื่อดำเนินคดีกับผู้ต้องหาต่อไปหมวด๔การปฏิบัติต่อของกลาง ข้อ ๒๕ โดยที่มิได้กำหนดไว้ตามพระราชบัญญัติรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๓๕ ในการปฏิบัติต่อของกลางให้นำความในข้อบังคับการเก็บของกลางกระทรวงมหาดไทย พุทธศักราช ๒๔๘๐และที่แก้ไขเพิ่มเติมมาใช้บังคับโดยอนุโลมข้อ ๒๖ ผู้มีหน้าที่รักษาของกลาง ได้แก่เจ้าพนักงานท้องถิ่นหรือพนักงานเจ้าหน้าที่ที่ได้รับมอบหมายในคดีความผิดตามพระราชบัญญัติรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๓๕ประกาศณ วันที่ ๒๗ พฤษภาคม พ.ศ. ๒๕๕๑ไศลยนต์ศรีสมุทรนายกเทศมนตรีตำบลแม่สาย[เอกสารแนบท้าย]๑. บันทึกว่ากล่าวตักเตือนตามพระราชบัญญัติรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๓๕(ดูข้อมูลจากภาพกฎหมาย)ปริยานุช/ผู้จัดทำ๒กรกฎาคม ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๑๐๖ ง/หน้า ๕๕/๒๔ มิถุนายน ๒๕๕๑